b'\n_START_ARTICLE_\nDaang Radyal Blg. 9\n_START_SECTION_\nRuta\n_START_PARAGRAPH_\nBinubuo ng mga sumusunod na bahagi ang Daang Radyal Blg. 9:\n_START_SECTION_\nAbenida Rizal\n_START_PARAGRAPH_\nMula sa harap ng Ilog Pasig sa\xc2\xa0Santa Cruz hanggang sa Monumento Roundabout sa sangandaan nito sa\xc2\xa0Abenida Epifanio de los Santos (EDSA) sa\xc2\xa0Caloocan, kilala ang R-9 bilang Abenida Rizal. Dumadaan ito sa ilalim ng Unang Linya ng LRT at naguugnay ng Santa Cruz sa distrito ng Grace Park (Caloocan). Ito ang kinaroroonan ng\xc2\xa0tatlo sa mga pinakamalaking sementeryo ng Kalakhang Maynila\xe2\x80\x94Manila North Cemetery, La Loma Cemetery, at Manila Chinese Cemetery.\n_START_SECTION_\nLansangang MacArthur\n_START_PARAGRAPH_\nMagiging Lansangang MacArthur ang R-9 pagdaan ng Monumento Roundabout (ang sangandaan ng EDSA, Abenida Rizal, at Daang Samson). Inuugnay nito ang Caloocan sa\xc2\xa0Malabon at Valenzuela, at kalinya nito ang North Luzon Expressway (ng R-8) sa silangan. Dadaan ang lansangan sa mga lalawigan ng Bulacan, Pampanga, at Tarlac sa Gitnang Luzon, at Pangasinan, La Union, Ilocos Sur, at Ilocos Norte sa Ilocos. Bagaman nagtatapos ang lansangan sa Laoag, liliko ang R-9 patungong Daang Pugo\xe2\x80\x93Rosario sa Rosario.\n_START_SECTION_\nDaang Pugo\xe2\x80\x93Rosario (Pugo\xe2\x80\x93Rosario Road)\n_START_PARAGRAPH_\nSa pagitan ng\xc2\xa0Lansangang Aspiras\xe2\x80\x93Palispis at Lansangang MacArthur sa timog-silangang La Union, kilala ang R-9 bilang Daang Pugo\xe2\x80\x93Rosario. Dumadaan ito sa mga bayan ng Pugo at Rosario sa lalawigan ng La Union.'